Horbaef
Horbaef (Baefhor) bio je princ starog Egipta, koji je živio tokom Četvrte dinastije (Staro kraljevstvo). Njegova titula je bila "kraljev sin". Bio je sin faraona Keopsa (pokopan u Velikoj piramidi u Gizi) i njegove supruge nepoznatog imena te tako unuk Snofrua (prvi kralj 4. dinastije). Oženio je svoju polusestru Meresankh II, koja mu je rodila kćerke – Nefertkau III i Nebty-tepites, ali je moguće i da je Meresankh Horbaefu rodila i sina, princa Djatyja. Nakon Horbaefove smrti, Meresankh se udala za nekog faraona, svog drugog polubrata. Postala je kraljica te je moguće da je Djaty bio sin njenog drugog muža jer je imao titulu "kraljev sin od njegovog tijela", a Horbaef nikad nije postao kralj. Horbaef je pokopan u mastabi G 7410-7420 u Gizi, a tamo je kasnije pokopana i njegova supruga.